Λούκας Ρανζέλ

Ο **Λούκας Βίκτορ Ρανζέλ** (πορτογαλικά: Lucas Rangel, 29 Οκτωβρίου 1990, Μπέλο Οριζόντε) είναι Βραζιλιάνος πετοσφαιριστής ο οποίος κατά την περίοδο 2024-25 αγωνίζεται με τη φανέλα του Α.Ο.Π. Κηφισιάς στο Πρωτάθλημα Ελλάδας στη θέση του κεντρικού.

## Καριέρα
Ο Λούκας Ρανζέλ ξεκίνησε την καριέρα του από την COPM το 2006. Το 2007 μεταπήδησε στην Ιντουστριάλ Μαουά του Σάο Πάολο, και την επόμενη περίοδο πήρε μεταγραφή για τη Σάντα Κρουζέιρο, στην οποία παρέμεινε για τέσσερα χρόνια. Με την ομάδα του του Μπέλο Οριζόντε κατέκτησε ένα Πρωτάθλημα Βραζιλίας το 2012, και ψηφίστηκε καλύτερος κεντρικός το 2011 και το 2012. Την περίοδο 2012-2014 αγωνίστηκε στην Ζουίζ ντε Φόρα Βόλεϊ, και το καλοκαίρι του 2014 αποφάσισε να δοκιμαστεί στην Ευρώπη με την ισπανική K.B. Τερουέλ, με την οποία κατέκτησε το Σούπερ Καπ Ισπανίας τον Οκτώβριο, αλλά προσωπικές υποθέσεις τον ανάγκασαν να εγκαταλείψει την ισπανική ομάδα τον Δεκέμβριο και να επιστρέψει στη Βραζιλία.
Τον Ιανουάριο του 2015 δέχεται πρόταση από τον Π.Α.Ο.Κ. και εντάσσεται στην ομάδα της Θεσσαλονίκης,  συμβάλλοντας τα μέγιστα στην κατάκτηση του πρωταθλήματος και του κυπέλλου Ελλάδας. Τον Ιούλιο του 2015, επέστρεψε στη Λατινική Αμερική για λογαριασμό της αργεντίνικης ΟΥ.Π.Κ.Ν. Σαν Χουάν, στην οποία όμως δεν κατάφερε να αγωνιστεί λόγω ενός προβλήματος υγείας, και τον Νοέμβριο του ίδιου έτους υπέγραψε στην βραζιλιάνικη Βόλεϊ Ταουμπατέ (μετέπειτα Βόλεϊ Νατάλ).

Το καλοκαίρι του 2016 ο Λούκας Ρανζέλ πήρε μεταγραφή στον Παναθηναϊκό, στον οποίο παρέμεινε για ένα χρόνο. Την περίοδο 2017-18 αγωνίστηκε στη Ρουμανία με την Αρκάντα της πόλης Γκαλάτσι, στην οποία βρέθηκε συμπαίκτης με τον Ντίμα Φιλίποφ και τον γνωστό από το πέρασμά του από την Ελλάδα Αντρέι Σπίνου. Με την ομάδα της Ανατολικής Ρουμανίας κατέκτησε το Σούπερ Καπ Ρουμανίας τον Σεπτέμβριο του 2017, το Ασημένιο Μετάλλιο στο Κύπελλο Ρουμανίας καθώς και τη 2η θέση του πρωταθλήματος το 2018.
Την περίοδο 2018-19 αγωνίστηκε στη Γαλλία με τη Βόλεϊ Λοζέρ της πόλης Μαντ, και το Καλοκαίρι του 2018 επέστρεψε στον Παναθηναϊκό, με τον οποίο το 2020 κατέκτησε το Πρωτάθλημα Ελλάδας και το Λιγκ Καπ. Στις 21 Ιουλίου 2020, ανανέωσε το συμβόλαιό του με τους πράσινους μέχρι το 2021.

Την περίοδο 2020-21 κατέκτησε με τους πράσινους την τρίτη θέση του πρωταθλήματος. Στις 24 Απριλίου 2021, ανανέωσε για μία ακόμα σεζόν με τον Παναθηναϊκό. Στις 21 Απριλίου 2022, κατέκτησε για δεύτερη φορά το Πρωτάθλημα Ελλάδος με το Τριφύλλι. Στις 13 Μαΐου κατέκτησε και το Λιγκ Καπ, επικρατώντας στον δεύτερο τελικό του Π.Α.Ο.Κ. με 3-0 σετ στο Ο.Α.Κ.Α. Στις 31 Μαΐου 2022, ανανέωσε το συμβόλαιό του με την ομάδα για δύο ακόμα χρόνια. Στις 4 Ιανουαρίου 2023, κατέκτησε το Σούπερ Καπ, αφού ο Παναθηναϊκός επικράτησε με 3-1 του Π.Α.Ο.Κ. στο Ηράκλειο. Την Τετάρτη 12 Απριλίου 2023  κατέκτησε και το Λιγκ Καπ με τον Παναθηναϊκό, επικρατώντας με 3-2 του Ολυμπιακού Πειραιώς στο τάι μπρέικ, τίτλο που επανέλαβε και το 2024.
Τον Σεπτέμβριο του 2024 ο Λούκας Ρανζέλ υπέγραψε συμβόλαιο με τον Α.Ο.Π. Κηφισιάς, σε μια μεταγραφή έκπληξη του συλλόγου των Βορείων προαστίων Αθηνών.

## Διεθνής καριέρα
Ο Λούκας Ρανζέλ το 2013 υπήρξε μέλος της Εθνικής Βραζιλίας Κ-23 και το 2014 της Β' ομάδας της Εθνικής Ανδρών της Βραζιλίας.

## Συλλογικοί τίτλοι - Διακρίσεις
### Διεθνείς διοργανώσεις
**Πρωτάθλημα συλλόγων Νοτίου Αμερικής
*  2012 (Σάντα Κρουζέιρο Μπέλο Οριζόντε)
*  2016 (Βόλεϊ Ταουμπατέ)
*  2009 (Σάντα Κρουζέιρο Μπέλο Οριζόντε)

=== Εθνικά Πρωταθλήματα ===
**1 Πρωτάθλημα Βραζιλίας
* 2011-12 (Σάντα Κρουζέιρο Μπέλο Οριζόντε)
** **2η θέση**: 2010-11 (Σάντα Κρουζέιρο Μπέλο Οριζόντε)
** **3η θέση**: 2008-09 (Σάντα Κρουζέιρο Μπέλο Οριζόντε), 2015-16 (Βόλεϊ Ταουμπατέ)
* **3 Πρωταθλήματα Μινέιρο (Μίνας Ζεράις)**: 2009, 2011, 2012 (Σάντα Κρουζέιρο Μπέλο Οριζόντε)

**3 [[Ελληνικό πρωτάθλημα πετοσφαίρισης ανδρών|Πρωταθλήματα Ελλάδας]]
* [[Πρωτάθλημα πετοσφαίρισης ανδρών VolleyLeague 2014-2015|2014-15]] ([[Π.Α.Ο.Κ. (πετοσφαίριση ανδρών)|Π.Α.Ο.Κ.]])
* [[Πρωτάθλημα πετοσφαίρισης ανδρών VolleyLeague 2019-2020|2019-20]], [[Πρωτάθλημα πετοσφαίρισης ανδρών VolleyLeague 2021-2022|2021-22]] ([[Παναθηναϊκός (πετοσφαίριση ανδρών)|Παναθηναϊκός Α.Ο.]])
****2η θέση**: [[Πρωτάθλημα πετοσφαίρισης ανδρών VolleyLeague 2023-2024|2023-24]] ([[Παναθηναϊκός (πετοσφαίριση ανδρών)|Παναθηναϊκός Α.Ο.]])
****3η θέση**: [[Πρωτάθλημα πετοσφαίρισης ανδρών VolleyLeague 2016-2017|2016-17]], [[Πρωτάθλημα πετοσφαίρισης ανδρών VolleyLeague 2020-2021|2020-21]], [[Πρωτάθλημα πετοσφαίρισης ανδρών VolleyLeague 2022-2023|2022-23]] ([[Παναθηναϊκός (πετοσφαίριση ανδρών)|Παναθηναϊκός Α.Ο.]])

**Πρωτάθλημα Ρουμανίας
***2η θέση**: 2017-18 (Αρκάντα Γκαλάτσι)

### Εθνικά Κύπελλα
**1 [[Κύπελλο Ελλάδας πετοσφαίρισης ανδρών|Κύπελλο Ελλάδας]]
* [[Κύπελλο Ελλάδας πετοσφαίρισης ανδρών 2014-2015|2015]] ([[Π.Α.Ο.Κ. (πετοσφαίριση ανδρών)|Π.Α.Ο.Κ.]])

**4 Λιγκ Καπ Ελλάδας:**
* [[Λιγκ Καπ Ελλάδας πετοσφαίρισης ανδρών 2019-2020|2020]], [[Λιγκ Καπ Ελλάδας πετοσφαίρισης ανδρών 2021-2022|2022]], [[Λιγκ Καπ Ελλάδας πετοσφαίρισης ανδρών 2022-2023|2023]], [[Λιγκ Καπ Ελλάδας πετοσφαίρισης ανδρών 2023-2024|2024]] ([[Παναθηναϊκός (πετοσφαίριση ανδρών)|Παναθηναϊκός Α.Ο.]])

**1 Σούπερ Καπ Ισπανίας
* 2014 (K.B. Τερουέλ)

**1 Σούπερ Καπ Ρουμανίας
* 2017 (Αρκάντα Γκαλάτσι)

**1 Σούπερ Καπ Ελλάδας
* 2022 (Παναθηναϊκός Α.Ο.)

**Κύπελλο Ρουμανίας
***2η θέση''': 2018 (Αρκάντα Γκαλάτσι)

## Ατομικές διακρίσεις
* Πρωτάθλημα Βραζιλίας 2010-11: Καλύτερος Κεντρικός 
* Πρωτάθλημα Βραζιλίας 2011-12: Καλύτερος Κεντρικός 
* Πρωτάθλημα Ελλάδας 2016-17: Πολυτιμότερος Παίκτης (MVP) 5ης αγωνιστικής  
* Πρωτάθλημα Ελλάδας 2016-17: Αποτελεσματικότερος μπλοκέρ Κανονικής περιόδου (90/105 - 86%) – Περισσότεροι μπλοκ-πόντοι (90) 
* Πρωτάθλημα Ελλάδας 2019-20: Πολυτιμότερος Παίκτης (MVP) 9ης  και 11ης αγωνιστικής  - Κορυφαία επτάδα Πρωταθλήματος 
* Πρωτάθλημα Ελλάδας 2021-22: Αποτελεσματικότερη επίθεση Κανονικής περιόδου: (119 π./193 επ. - 62 %) 
* Πρωτάθλημα Ελλάδας 2021-22: Πολυτιμότερος Παίκτης (MVP) 9ης αγωνιστικής Β΄φάσης 
* Πρωτάθλημα Ελλάδας 2022-23: Αποτελεσματικότερη επίθεση Κανονικής περιόδου (133 π./221 επ. - 60%) 

## Παραπομπές


## Εξωτερικοί σύνδεσμοι - Πηγές
* Λούκας Ρανζέλ: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
* Λούκας Ρανζέλ: Παρουσίαση - Ομάδες - Αγώνες - Στατιστικά globalsportsarchive.com
* Λούκας Ρανζέλ: Ατομικά στοιχεία - Ομάδες www.volleyleague.gr
* Λούκας Ρανζέλ: Ατομικά στοιχεία - Ομάδες καριέρας greekvolley.eu
* Λούκας Ρανζέλ: Ευρωπαϊκή παρουσία www-old.cev.eu
* Λούκας Ρανζέλ: Ομάδες - Τίτλοι jornaldovolei.com

Κατηγορία:Βραζιλιάνοι πετοσφαιριστές
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές ΠΑΟ
Κατηγορία:Πετοσφαιριστές ΑΟΠ Κηφισιάς